Fermandarîya YPJyî bi wesîleya serrgêra 5. ya îşxalê Efrînî eşkerayîyêka nuştekîye daye.
Eşkerayîye wina ya:
''Ma do serrgêra 5. ya îşxalê Efrînî de bi ruhê şehîdanê Xoverdayîşê Serdemî têkoşîn bikerê, qesasê şehîdanê xo bigêrê û pêro îşxalkeran erdê ma de bin bivisnê. Hişmendîya ke îradeyê şarî qebul nêkena, dişmena demokrasî û azadîye ya, kena ke pê qirkerdiş û hêrişan erdê ma yê azadî de şarê ma yê azadî çin bikera. Ewro dewleta tirke ya îşxalkere bi heman hişmendî erdê ma de hêrişan kena.
Şarê ma vera hêrişanê îşxalî û gefanê dewleta tirke xo ver dano û têkoşînê azadîye keno. Şarê ma hêrişanê hewayî yê 19ê teşrîna peyêne de zî tewirê xo mojna û Şehba ra heta Kobanê û Dêrikî reyna wayîrê şorişî vejîya.
Ma hêzê pawitişî yê ke îrade û hêzê şarê xo ra yenê pê. Coka heta ke parçeyêkê erdê ma de zî îşxalkerî nêmanê ma do têkoşînî rê dewam bikerê. Ma soz danê şarê xo yê rûmetênî, embazanê xo yê şehîdan ke ma erdê xo îşxalkeran rê meverdê.''
